Mohammad Rezâ Shajariân
Mohammad Rezâ Shajariân (1940-2020) var den måske mest feterede iranske sanger inden for den klassiske iranske musik.
Shajariân havde en enestående stemme og blev en af de førende sangere i Iran fra sin debut i 1959 indtil sin død. Hans sange tog ofte sit tekstlige udgangspunkt i klassisk, persisk poesi og viser en forkærlighed for emner fra den mystiske udgave af islam, sufismen. Shajariân var upolitisk i det meste af sit liv, men i de sidste ti år af hans levetid afspejler både hans sangtester og lejlighedsvise offentlige udtalelser en kritik af forholdene i Den Islamiske Republik Iran og dens ledere.
Shajariân var også kendt uden for Irans grænser og vandt flere priser her. I Danmark lavede Christian Braad Thomsen en film om sangeren i 2003.